|  |  |  |  |
| --- | --- | --- | --- |
| **Názov predmetu** | Náboženská výchova | | |
| **Časový rozsah výučby** | **ročník** | **týždenne** | **ročne** |
| prvý | 1 | 33 |
| druhý | 1 | 33 |

**Charakteristika predmetu**

Obsah výučby vychádza zo vzdelávacej oblasti „Človek, hodnoty a spoločnosť“ ŠVP. Predmet náboženská výchova svojím obsahom nadväzuje na učivo základnej školy, rozvíja, rozširuje a prehlbuje ho. Jeho obsah je štruktúrovaný do tematických celkov.

Vzťah medzi školským vyučovaním náboženstva a katechézou je vzťahom odlišnosti a dopĺňania sa. Osobitnou charakteristikou školského vyučovania náboženstva je skutočnosť, že má prenikať do prostredia kultúry a vstúpiť do vzťahu s ostatným poznaním. Ako originálna forma služby slova má totiž školské vyučovanie náboženstva sprítomňovať evanjelium v osobnom procese systematickej a kritickej asimilácie kultúry. Školské vyučovanie náboženstva má napomôcť k formácii typu kresťana, ktorý si je naozaj vedomý svojej viery a má s ňou zladený svoj život. S tým je spojená nová životná skúsenosť s Bohom ako milosrdným Otcom, hlbšie objavenie Ježiša Krista nielen v jeho božstve, ale aj v jeho pravom človečenstve, pocit spoluzodpovednosti všetkých za poslanie Cirkvi vo svete, uvedomenie si sociálnych požiadaviek viery.

**Ciele vyučovacieho predmetu**

Cieľom predmetu je uvádzať žiakov do kresťanského života a dať im pevný základ viery pri formovaní ich dobrého charakteru, vychovávať ich k rôznym dimenziám viery, ktoré vyžadujú vieru poznať, sláviť, žiť a pretlmočiť do modlitby, stimulovať rozvoj poznávacích schopností žiakov, podporovať ich cieľavedomosť, samostatnosť a tvorivosť.

**Stratégia vyučovania**

1. **Metódy vyučovania**

* **Motivačné**: motivačný rozhovor, rozprávanie, aktualizácia obsahu, uvádzanie príkladov z praxe, motivačné obrázky.
* **Expozičné:** výklad, metódy skupinovej práce, riešenie úloh, zvukový prenos.
* **Fixačné:** ústne a písomné precvičovanie a opakovanie, syntetizujúci dialóg.

1. **Formy práce**

* frontálna výučba,
* frontálna a individuálna práca žiakov,
* skupinová práca žiakov,
* práca s knihou, textami, obrázkami, katolíckymi periodikami.

1. **Metódy a prostriedky hodnotenia**

* ústne frontálne skúšanie,
* rozhovor,
* skupinové práce.

1. **Všeobecné pokyny k hodnoteniu**

* hodnotenie sa riadi Metodickým pokynom č. 21/2011 na hodnotenie a klasifikáciu žiakov stredných škôl,
* v prípade mimoriadnej situácie sa hodnotenie riadi aktuálnymi pokynmi, rozhodnutiami a usmerneniami MŠVVaŠ SR,
* pre prácu so začlenenými žiakmi pracujúcimi podľa individuálnych výchovnovzdelávacích plánov sa hodnotenie riadi pokynmi špeciálneho pedagóga, ktoré sú zapracované v Internom materiály pre príslušný školský rok (Výchova a vzdelávanie žiakov so špeciálnymi výchovno-vzdelávacími potrebami),
* predmet nie je klasifikovaný,
* používanie metód hodnotenia formou slovnej pochvaly, slovného pokarhania,
* súčasťou hodnotenia je aj sebahodnotenie žiakov.

1. **Učebné zdroje**

*1. ročník*

*Odborná literatúra*

* Gembalová, A.: Vzťahy a zodpovednosť: metodická príručka katolíckeho náboženstva pre 1. ročník stredných škôl, Spišská Nová Ves, Katolícke pedagogické a katechetické centrum, 2010, 247 s., ISBN 978-80-970557-3-8.

*Didaktická technika*

* školská tabuľa,
* CD – prehrávač,
* CD nosiče.

*Materiálne výučbové prostriedky*

* texty,
* obrázky,
* knihy,
* články z časopisov.

*Ďalšie zdroje*

* internet - Sväté písmo,
* Katechizmus katolíckej Cirkvi,
* katolícke periodiká,

*2. ročník*

*Odborná literatúra*

* Gembalová, A.: Hodnoty a rozhodnutia: metodická príručka katolíckeho náboženstva pre 2. ročník stredných škôl, Spišská Nová Ves, Katolícke pedagogické a katechetické centrum, 2010, 322 s., ISBN 978-80-970557-6-9.

*Didaktická technika*

* školská tabuľa,
* CD – prehrávač,
* CD nosiče.

*Materiálne výučbové prostriedky*

* texty,
* obrázky,
* knihy,
* články z časopisov.

*Ďalšie zdroje*

* internet - Sväté písmo,
* Katechizmus katolíckej Cirkvi,
* katolícke periodiká.

1. **Vzdelávacie štandardy**

*1. ročník*

|  |  |  |
| --- | --- | --- |
| Tematický celok | Výkonové štandardy (Žiak má...) | Počet hodín |
| **Hľadanie cesty** | | **8** |
|  | * zdôvodniť význam komunikácie a modlitby v živote človeka, * charakterizovať podstatné zložky človeka, * osvojiť si základné prvky verbálnej a neverbálnej komunikácie. |  |
| **Boh v ľudskom svete** | | **6** |
|  | * vysvetliť význam morálneho svedomia pre život človeka, * porovnať oslovenie Boha a dôveru v Boha u Abraháma a Márie, * charakterizovať zmluvu Boha s človekom a jej záväznosť, * vnímať hodnotu ticha a pravidlá spolupráce. |  |
| **Byť človekom** | | **5** |
|  | * vnímať dôstojnosť ľudskej osoby od počatia, * preskúmať rôzne druhy informácií a vyjadriť k nim kritický postoj. |  |
| **Na ceste k osobnosti – šance a riziká** | | **5** |
|  | * ceniť si vlastnú jedinečnosť, * chápať život nielen ako dar, ale aj ako úlohu, * osvojiť si kritický prístup k vlastnému životu. |  |
| **Boh a človek** | | **4** |
|  | * nachádzať si svoje miesto v spoločnosti iných ľudí, * vnímať sviatosti ako Božie pôsobenie vo svojom živote a prijímať ich ako pomoc pri prekonávaní životných prekážok. |  |
| **Človek v spoločenstve** | | **5** |
|  | * venovať pozornosť kresťanskému pohľadu na ľudskú sexualitu a zodpovedné rodičovstvo, * byť otvorený pre aktívnu účasť na slávnostiach v spoločnosti ako aj na liturgických slávnostiach. |  |

*2. ročník*

|  |  |  |
| --- | --- | --- |
| Tematický celok | Výkonové štandardy (Žiak má...) | Počet hodín |
| **Moje hodnoty** | | **3** |
|  | * posúdiť podiel výberu hodnôt pri tvorbe životného štýlu, * prejaviť záujem o pravé hodnoty, * zostaviť rebríček svojich hodnôt. |  |
| **Hodnoty života** | | **8** |
|  | * vysvetliť a obhájiť právo človeka na život od počatia, * posúdiť hodnotu rodiny a pomenovať jej ohrozenia v súčasnosti, * prejaviť zdravú sebaúctu a vzájomnú úctu. |  |
| **Šírenie kresťanských hodnôt v Európe** | | **8** |
|  | * vysvetliť úlohu hierarchie Cirkvi, * opísať šírenie kresťanstva, * prejaviť záujem o dianie v Cirkvi, * formovať kritické myslenie a hodnotenie. |  |
| **Kresťanské hodnoty v spoločnosti** | | **2** |
|  | * rozlíšiť úlohu Cirkvi a úlohu štátu, * prijať slobodu, ale aj zodpovednosť, * podieľať sa na spoločnej práci v triede. |  |
| **Pramene plnohodnotného života** | | **7** |
|  | * položiť si kritické otázky o svojej viere v Boha a vzťahu k nemu, * opísať formy modlitby, * prehĺbiť vlastné hľadanie Boha, * písomne vyjadriť svoj postoj k zázrakom a sviatostiam. |  |
| **Naplnenie života** | | **5** |
|  | * položiť si otázky o živote a smrti, * posúdiť mravný aspekt eutanázie a samovraždy, * uviesť rozdielne pohľady na starobu a chorobu v súčasnej spoločnosti. |  |